Diari Oficial de la Generalitat Valenciana


Sumari del DOGV 7809, del 20-06-2016 (2016/4575)

RESOLUCIÓ de 6 de juny de 2016, de la directora general de l'IVACE, sobre finalització de la Campanya del Pla Renove de Calderes Domèstiques 2016, per esgotament del pressupost assignat a aquesta convocatòria.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7809

Data del DOGV
:   20-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4575


Data del document
:   06-06-2016

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de juny de 2016, de la directora general de l'IVACE, sobre finalització de la Campanya del Pla Renove de Calderes Domèstiques 2016, per esgotament del pressupost assignat a aquesta convocatòria.  
 [2016/4575]  
Per Resolució de 24 de novembre de 2015, del president de l'Institut Valencià de Competitivitat Empresarial (IVACE), es convoquen les ajudes del Pla Renove de Calderes Domèstiques 2016, destinades a la substitució de les calderes actuals per altres de major eficiència energètica, i l'adhesió d'empreses instal·ladores (DOCV 7684, 23.12.2015) (BDNS identif.: 305688).  
En l'article 9 de l'esmentada convocatòria, s'estableix la data d'inici i de finalització de la campanya, sent aquesta última el 17 de juny de 2016, o en el moment d'esgotament del pressupost assignat a la convocatòria. Així mateix, s'estableix que si tal circumstància es produeix amb anterioritat al 17 de juny de 2016, finalitzarà la concessió de les ajudes per mitjà de publicació en el Diari Oficial de la Comunitat Valenciana de la corresponent resolució de la directora general de l'IVACE.  
  
D'acord amb el que estableix l'esmentat article 9 de la Resolució de 24 de novembre de 2015, del president de l'IVACE, es considerarà esgotat el pressupost assignat per a l'execució del present programa, quan s'efectue l'última reserva de pressupost que totalitze l'import corresponent a aquest. Després d'eixe moment, les empreses instal·ladores adherides al programa podran continuar donant d'alta provisionalment reserves de pressupost que seran ateses per rigorós ordre d'entrada d'aquestes, supeditat al fet que s'hagen produït anul·lacions en reserves anteriors que alliberen pressupost.   
Amb data 6 de juny de 2016, s'ha esgotat el pressupost assignat a l'execució de la convocatòria del Pla Renove de Calderes Domèstiques 2016, a l'haver-se efectuat l'última reserva de pressupost per canvi de caldera, que totalitza l'import corresponent a aquest.  
  
De conformitat amb allò que disposa l'article 8 del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), i amb allò que s'ha disposat en article 9 de la Resolució de 24 de novembre de 2015, del president de l'IVACE, resolc:  
  
  
Donar per finalitzada la campanya del Pla Renove de Calderes Domèstiques 2016, per esgotament del pressupost assignat a aquesta convocatòria.  
  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
  
València, 6 de juny de 2016.- La directora general: Júlia Company Sanus.